MINISTERSTVO DOPRAVY A VÝSTAVBY SLOVENSKEJ REPUBLIKY		FET (MDV SR ) 1 – 01	
ROČNÝ VÝKAZ
O EKONOMICKÝCH UKAZOVATEĽOCH
za rok 2023	

Registrované ŠÚ SR č. Vk 3111/23
zo dňa 21. 9. 2022	Ochranu dôverných údajov upravuje zákon č. 540/2001 Z. z. o štátnej štatistike v znení neskorších predpisov.

Za ochranu dôverných údajov zodpovedá Ministerstvo dopravy a výstavby SR a Výskumný ústav spojov, n. o. Banská Bystrica	
	
Spravodajská jednotka doručí 
výkaz do 31. 7. 2024	I. r.	Rok	Mesiac	IČO	
	0	1	2	3	1	2									
1 × Výskumný ústav spojov, n. o.
       Zvolenská cesta 20
       974 05 Banská Bystrica		
	I. r.	Kód SK NACE Rev. 2	Kód okresu		
	0	3										

SK NACE Rev. 2 (vypísať názov prevažujúcej činnosti podniku): 	...........................................................................................
Názov a adresa sídla podniku:	....................................................................................................................................................
Okres: 	..........................................................................................................................................................................................

Odoslané dňa:

	Pečiatka:	Podpis vedúceho 
spravodajskej jednotky:

	Výkaz vyplnil
(meno a priezvisko):

E-mail:	Telefón (smerové číslo):

Klapka:	

Vážený respondent,
	Ministerstvo dopravy a výstavby SR vykonáva štatistické zisťovania za účelom posúdenia stavu a vývoja elektronických komunikácií v Slovenskej republike. Výsledky sa tiež využívajú pre medzinárodné porovnania. Toto zisťovanie je súčasťou Programu štátnych štatistických zisťovaní na roky 2021 – 2023, vydaného vyhláškou Štatistického úradu SR č. 292/2020 Z. z. V záujme zabezpečenia objektívnych výsledkov zisťovania Vás žiadame o úplné a pravdivé vyplnenie štatistického formulára podľa metodických vysvetliviek, a o jeho doručenie v stanovenom termíne organizácii uvedenej na tomto formulári. Spravodajská povinnosť vyplniť štatistický formulár Vám vyplýva z § 18 zákona č. 540/2001 Z. z. o štátnej štatistike v znení neskorších predpisov. Ak Váš podnik v sledovanom období nevykonával žiadnu činnosť alebo nevykonával činnosť, ktorá je predmetom tohto štatistického zisťovania, predložte výkaz vyplnený dostupnými údajmi a zároveň nahláste prípadnú zmenu prevažujúcej činnosti podniku. Uvedené dôverné údaje sú chránené, nezverejňujú sa a slúžia výlučne pre potreby Ministerstva dopravy a výstavby SR. Ďakujeme Vám za ich včasné poskytnutie a tešíme sa na ďalšiu spoluprácu.

Spôsob vypĺňania záhlavia výkazu:

V riadku 01
IČO – vypĺňa sa identifikačné číslo; ak je IČO šesťmiestne, doplnia sa na prvých dvoch miestach nuly;

V riadku 03
Kód SK NACE Rev. 2 – Kód Štatistickej klasifikácie ekonomických činností, vypĺňa sa podľa prevažujúcej činnosti spravodajskej jednotky (vypĺňa sa zľava);
Kód okresu – vypĺňa sa podľa Číselníka okresov Slovenskej republiky.

1.
modul	 TRŽBY – TELEFÓNNA SLUŽBA
V PEVNEJ SIETI VRÁTANE
TELEFÓNNEJ SLUŽBY
POSKYTOVANEJ POMOCOU  PROTOKOLU IP  (VoIP
s riadenou kvalitou) (v EUR bez DPH)	I. r.	Tržby
	
	a	1	
Telefónna služba v pevnej sieti celkom	1		
z toho tržby od bytových účastníkov	2		
Pripojenie k sieti (zriaďovacie poplatky)	3		
Prenájom účastníckych prípojok (základné poplatky)	4		
Volania vo vlastnej sieti	5		
Volania odchádzajúce do sietí iných prevádzkovateľov v SR	6		
Volania prichádzajúce od iných prevádzkovateľov v SR	7		
Volania medzinárodné – odchádzajúce	8		
Volania medzinárodné – prichádzajúce	9		
Tržby za prepojenie sietí	10		

2.
modul	 TRŽBY – SLUŽBY V MOBILNÝCH
 SIEŤACH (v EUR bez DPH)	I. r.	Tržby
	
	a	1	
Služby v mobilných sieťach spolu	1		
Aktivačné poplatky	2		
Predplatené karty	3		
Faktúrované služby	4		
Volania medzinárodné – odchádzajúce 	5		
Volania medzinárodné – prichádzajúce	6		
Tržby za prepojenie sietí	7		
Tržby za služby krátkych textových správ (SMS)	8		
Tržby za služby multimediálnych správ (MMS)	9		
Tržby z aktívnych mobilných pripojení M2M 	10		
Tržby za prístup na internet v mobilnej sieti 	11		
Tržby zo zariadení v mobilnej sieti	12		
Tržby z iných služieb poskytovaných v mobilnej sieti	13		

3.
modul	 TRŽBY – INÉ SLUŽBY
 (v EUR bez DPH)	I. r.	Tržby
	
	a	1	
Tržby za hlasové služby poskytované pomocou  protokolu IP (VoIP)	1		
Tržby za internet v pevnej sieti 	2 		
Tržby za prenájom okruhov	 3		
Tržby za prenos dát	 4		
Tržby za družicové služby	 5		
Tržby z poskytovaných služieb rozhlasového a televízneho vysielania (vrátane pozemného, satelitného, káblového a IPTV pripojenia) 	 6		
Tržby za  audiotex 	 7		
Tržby za iné elektronické komunikačné služby 	 8		

4.
modul	 ZAMESTNANCI
 (počet)	I. r.	Stav za sledované obdobie
	
	a	1	
Priemerný evidenčný počet zamestnancov prepočítaný	1		
z toho	 ženy	2		

5.
modul	 OBSTARANIE DLHODOBÉHO
 MAJETKU (v EUR bez DPH)	I. r.	Za sledované obdobie
	
	a	1	
Obstaranie dlhodobého hmotného a nehmotného majetku
v elektronických komunikáciách	1		
v tom	Obstaranie dlhodobého hmotného a nehmotného majetku do pevných drôtových (wired) sietí	2		
	Obstaranie dlhodobého hmotného a nehmotného majetku do mobilných sietí	3		
	Obstaranie dlhodobého hmotného a nehmotného majetku do iných elektronických komunikačných sietí	4		

44.
modul	 ČAS VYPĹŇANIA FORMULÁRA

Odhadnite čas, ktorý ste potrebovali na vyplnenie tohto štatistického formulára
z podkladov účtovnej, resp. štatistickej evidencie.	hodiny	1		
	minúty	2		

Metodické vysvetlivky k obsahu výkazu na rok 2023		FET (MDV SR) 1 – 01	
Výkaz obsahuje údaje o tržbách, zamestnanosti a obstaraní dlhodobého hmotného a nehmotného majetku podnikov pôsobiacich v elektronických komunikáciách.
Výkaz vypĺňajú podniky poskytujúce verejné elektronické komunikačné siete alebo služby podľa všeobecného povolenia
na poskytovanie elektronických komunikačných sietí a služieb a podľa ustanovení zákona o elektronických komunikáciách.
Všetky údaje sa vypĺňajú v celých kladných číslach, ak nie je stanovené pre príslušný modul inak.
Ak je údaj k dispozícii (súvisí s činnosťou spravodajskej jednotky) a má nulovú hodnotu, vyznačí sa k sledovanej položke „0“. Ak je údaj menší ako polovica mernej jednotky po zaokrúhlení, tiež sa uvedie nula.
Ak spravodajská jednotka nemá k stanovenému termínu doručenia výkazu k dispozícii definitívne výsledky za sledované obdobie, považuje sa za úplné a pravdivé vyplnenie výkazu aj kvalifikovaný odhad. Moduly sa vypĺňajú v súlade
s účtovou osnovou, podľa ktorej podniky účtujú.

1.
modul		
Modul obsahuje údaje o tržbách za verejnú telefónnu službu v pevnej sieti vrátane verejnej telefónnej služby
poskytovanej pomocou protokolu IP (VoIP s riadenou kvalitou).
Verejná telefónna služba je verejná služba na uskutočnenie a príjem národných a medzinárodných volaní a na prístup
k tiesňovým volaniam prostredníctvom jedného alebo viacerých čísel národného číslovacieho plánu.
Tržby v EUR bez DPH (stĺ. 1): uvedú sa tržby za každý ukazovateľ za sledované obdobie. Tržby za vlastné výkony a tovar zahŕňajú hodnotu predaných výrobkov a služieb určených pre tuzemských aj zahraničných odberateľov.  Uvádzajú sa bez dane z pridanej hodnoty a bez spotrebnej dane.
Platí pre moduly 1 až 3.
Telefónna služba v pevnej sieti celkom (r. 1 a r. 2): uvedú sa celkové tržby z verejnej ;telefónnej služby v pevnej sieti vrátane verejnej telefónnej služby poskytovanej pomocou protokolu IP  (VoIP s riadenou kvalitou) a z toho tržby za telefónnu službu od bytových účastníkov.
Tržby z pevnej telefónnej služby zahŕňajú tržby prijaté za pripojenie (inštaláciu) telefónnej služby (ako aj poplatky za preloženie alebo zrušenie služby); tržby z pravidelných platieb za službu vrátane tržieb za prenájom zariadení a tržby za volania (miestne, medzimestské, medzinárodné volania a volania na čísla so špeciálnym číslovaním).
Telefónna služba poskytovaná pomocou protokolu IP (Voice over Internet Protocol, VoIP) predstavuje  prenos hlasu internetovým protokolom pomocou internetovej siete alebo inej siete založenej na protokole IP. Protokoly, ktoré sa používajú na prenos hlasových signálov pomocou  siete založenej na protokole IP sa označujú ako protokoly VoIP. Služba poskytovaná pomocou VoIP sa tiež nazýva IP telefónia, internetová telefónia,
Nezahŕňajú sa tržby za služby VoIP, ktoré len poskytujú hlasovú komunikáciu medzi používateľmi internetu, bez možnosti prístupu do PSTN, takže sa nejedná ani o verejnú ani o elektronickú komunikačnú službu ( napr. Skype).
Účastník je ten koncový používateľ (fyzická alebo právnická osoba), ktorý uzavrel s podnikom poskytujúcim verejné služby zmluvu o pripojení. Bytový účastník je účastník, ktorý je fyzickou osobou a nevyužíva službu v súvislosti s podnikaním podľa Obchodného zákonníka.
Pripojenie k sieti (zriaďovacie poplatky) (r. 3): uvedú sa tržby od účastníkov za zriadenie a prekládky účastníckych prípojok.
Prenájom účastníckych prípojok (základné poplatky) (r. 4): uvedú sa tržby od účastníkov za prenájom účastníckych prípojok (t. j. základné mesačné poplatky).
Volania vo vlastnej sieti (r. 5 ): uvedú sa celkové tržby z volaní vo vlastnej sieti. 
Volania odchádzajúce do sietí iných prevádzkovateľov v SR (r. 6):  uvedú sa tržby z odchádzajúcich volaní t. j. tržby od účastníkov za odchádzajúce volania do sietí iných prevádzkovateľov v SR po odpočítaní tržieb zaplatených týmto prevádzkovateľom za ukončenie volaní.
Volania prichádzajúce od iných prevádzkovateľov v SR (r.7): uvedú sa tržby z prichádzajúcich volaní t. j. tržby
od iných prevádzkovateľov sietí za volania, ktoré prichádzajú zo sietí príslušných prevádzkovateľov.
Volania medzinárodné odchádzajúce (r. 8): uvedú sa tržby od účastníkov za odchádzajúce volania
do medzinárodných sietí po odpočítaní platieb zaplatených medzinárodným prevádzkovateľom za tranzit alebo ukončenie volaní v týchto sieťach.
Volania medzinárodné prichádzajúce (r. 9): uvedú sa tržby od zahraničných prevádzkovateľov za volania, ktoré prichádzajú zo sietí príslušných prevádzkovateľov.
Tržby za prepojenie sietí (r. 10): uvedú sa tržby za prepojenie sietí, kde prepojenie sietí je definované podľa §27 zákona o elektronických komunikáciách č. 351/111 Z.z. v znení neskorších predpisov. Ide o prepojenie verejných sietí realizované prostredníctvom spojovacích okruhov prevádzkovaných na strane zmluvných strán podľa zmlúv o prepojení elektronických komunikačných sietí. Prepojenie sietí môže poskytovať podnik alebo tretia osoba, ktorá má prístup k verejnej sieti. Prepojenie verejných sietí musí byť prístupné v obvyklých bodoch prepojenia a v požadovanej kvalite. Neuvádzajú sa veľkoobchodné tržby za tranzit.

2.
modul		
Modul obsahuje údaje o tržbách za poskytované služby v mobilných sieťach.
Služby v mobilných sieťach spolu (r. 1): uvedú sa celkové tržby za služby poskytované v mobilných sieťach,  bez dane z pridanej hodnoty a bez spotrebnej dane. Tržby za služby poskytované v mobilných sieťach zahŕňajú maloobchodné tržby z poskytovania mobilných služieb vrátane všetkých hlasových, SMS a dátových služieb ponúkané prevádzkovateľmi mobilných sietí v rámci krajiny počas sledovaného obdobia. Zahŕňajú sa tržby zo služieb s pridanou hodnotou (napr. SMS so zvýšenou tarifou). Nezahŕňajú sa veľkoobchodné tržby ako sú mobilné terminačné poplatky (poplatky za vybavenie volaní)..
Aktivačné poplatky (r. 2): uvedú sa celkové tržby z aktivačných poplatkov.
Aktivačný poplatok je finančná úhrada za aktiváciu služieb v mobilnej sieti, ktorá sa riadi aktuálnym cenníkom podnikov poskytujúcich mobilné služby.
Predplatené karty (r. 3): uvedú sa celkové tržby z predplatených kariet.
Predplatená karta je karta obsahujúca elektronický čip, ktorá umožňuje komunikáciu v mobilných sieťach.
Faktúrované služby (r. 4): uvedú sa celkové tržby z faktúrovaných služieb v mobilných sieťach.
Volania medzinárodné odchádzajúce (r. 5): uvedú sa tržby z volaní generovaných účastníkmi domáceho operátora z hostiteľskej siete v zahraničí po odpočítaní platieb zaplatených medzinárodným prevádzkovateľom za tranzit alebo ukončenie volaní v týchto sieťach. Vykazujú sa tržby z predplatených kariet a faktúrovaných služieb spolu.
Volania medzinárodné prichádzajúce (r. 6): uvedú sa tržby z volaní prijímaných účastníkmi domáceho operátora v hostiteľskej  sieti v zahraničí.. Vykazujú sa tržby z predplatených kariet a faktúrovaných služieb spolu.
Tržby za prepojenie sietí (r. 7): uvedú sa tržby za prepojenie sietí definované podľa zákona o el. komunikáciách v znení neskorších predpisov. Sú to tržby za služby v mobilných sieťach, t.j. tržby zo služieb, ktoré poskytuje jeden telekomunikačný podnik inému podniku za účelom prenosu správ a informácií medzi dvoma systémami, vrátane akýchkoľvek nešpecifikovaných prídavných služieb.
Tržby za služby krátkych textových správ (SMS) (r. 8): uvedú sa tržby za správy SMS vrátane tržieb za SMS so zvýšenou tarifou
SMS (Short Message Service) je krátka textová správa, ktorá umožňuje prenos krátkych textových odkazov
medzi mobilnými telefónmi.
Tržby za služby multimediálnych správ (MMS) (r. 9): uvedú sa tržby za správy MMS.
MMS (Multimedia Messaging Service) správy môžu obsahovať nielen text, ale tiež zvuk, obrázky a video, v podstate akýkoľvek obsah. Navyše je možné posielať MMS z mobilného telefónu aj na emailovú adresu alebo IP adresu.
Tržby z aktívnych mobilných pripojení M2M (r.10) : uvedú sa tržby z aktívnych mobilných pripojení stroj - stroj (M2M), ktoré sú určené na používanie v strojoch a zariadeniach (osobné automobily, inteligentné merače, spotrebná elektronika), slúžia na výmenu dát medzi prepojenými zariadeniami a nie sú súčasťou predplatenej služby účastníka. Započítavajú sa aj tržby z pripojení M2M v GPS systémoch v autách, systémoch pre sledovanie pohybu majetku, v elektronickom mýtnom systéme, inteligentných meračoch, zariadeniach vo vlakoch, v  zdravotníckych aplikáciách a pod. 
Tržby za prístup na internet v mobilnej sieti (r.11): uvedú sa celkové tržby za širokopásmový prístup na internet v mobilnej sieti poskytované tiež v rámci balíčka služieb, okrem služieb poskytujúcich obmedzený prístup na internet (walled garden). 
Tržby zo zariadení v mobilnej sieti (r.12): uvedú sa tržby z koncových zariadení poskytovaných samostatne alebo ako súčasť balíčka služieb, ktoré sú z prenájmu alebo predaja zariadení koncovým používateľom (napr. mobilné telefóny, modemy, tablety, smartfóny a pod.).
Tržby z iných služieb poskytovaných v mobilnej sieti (r.13): uvedú sa všetky ostatné tržby za služby v mobilnej sieti vrátane tržieb z predaja zvonení, hudby, hier. atď.

3.
modul		
Modul obsahuje údaje o tržbách za vybrané telekomunikačné služby (r.1-8)  poskytované používateľom za sledované obdobie bez dane z pridanej hodnoty a bez spotrebnej dane. 

Tržby za hlasové služby poskytované pomocou  protokolu IP (VoIP) (r.1):  uvedú sa celkové tržby za zriadenie služby VoIP, tržby z pravidelných platieb za službu vrátane tržieb za prenájom zariadení, tržby za volania (národné volania v rámci SR, volania do mobilnej siete, medzinárodné volania a volania na čísla so špeciálnym číslovaním).
Tržby za internet v pevnej sieti (r.2): uvedú sa tržby telekomunikačných podnikov zo služieb maloobchodného a veľkoobchodného širokopásmového prístupu k internetu v pevnej sieti poskytované prostredníctvom rôznych typov technológií  (napr. xDSL, WiFi, FWA, pevné LTE, CATV, FTTx, satelit, PLC a iné technológie) bytovým a nebytovým zákazníkom (tržby z mesačných poplatkov, tržby za prevádzku a dátovú komunikáciu). Nezahŕňajú sa tržby za poskytovanie prístupových vedení
Tržby za prenájom okruhov (r.3): uvedú sa tržby za poskytovanie prenajatých (neverejných) okruhov na maloobchodnom a veľkoobchodnom trhu. Medzi tradičné okruhy patria okruhy s analógovými a digitálnymi (TDM) prenosovými systémami (s rozhraniami BRI, PRI, PDH, STM1, STM4, STM16, STM64, STM256). Prenájom okruhu je služba, ktorá umožňuje prenos dát bod - bod s konštantnou bitovou rýchlosťou.
Tržby za prenos dát (r.4): uvedú sa tržby za služby na komutovanej prípojke, t. j. služby s občasným prístupom k sieti a služby s trvalým prístupom k sieti. 
Zahŕňajú sa tržby za prenos dát v neverejných elektronických komunikačných sieťach (VPS), ktoré vhodne kombinujú všetky dostupné prístupové technológie (optické/metalické, xDSL, mikrovlné aj mobilné prístupové technológie) a rešpektujú individuálne požiadavky týkajúce sa komunikácie medzi pobočkami a tzv. centrálnym bodom používateľa (napr. Ethernet alebo IP/MPLS komunikačný protokol, topológia typu „hub and spoke“ alebo „any to any“, atď.). 
Dáta predstavujú akúkoľvek kombináciu základných jednotiek informácie, ktoré majú formu kódov, znakov, obrazov, zvukov a ich súborov či kombinácií, je ich možné zachytiť prostriedkami výpočtovej techniky a sú prenositeľné po sieťach. 
Tržby za družicové služby (r.5): uvedú sa tržby za distribúciu televíznych a rozhlasových programov v digitálnej forme pomocou družice prostredníctvom vlastných uplinkových staníc tzn. prenos a vysielanie obsahovej a programovej služby  v digitálnom družicovom multiplexe. Družicové vysielanie je bezdrôtové digitálne vysielanie programovej služby alebo iné vysielanie  signálu pomocou družice umiestnenej na geostacionárnej obežnej dráhe. Družicový multiplex zabezpečuje multiplexovanie signálu a jeho vysielanie prostredníctvom transpondéru na družici. Transpondér je technické zariadenie poskytovateľa multipexu resp. ku ktorému má poskytovateľ právo používania, umožňujúce vysielanie  programových služieb vrátane doplnkových služieb. 
Tržby z poskytovaných služieb rozhlasového a televízneho vysielania (vrátane pozemného, satelitného, káblového a IPTV pripojenia) (r.6): uvedú sa celkové tržby z poskytovania služieb šírenia rozhlasového a televízneho vysielania (vrátane pozemného, satelitného, káblového a IPTV pripojenia). Tržby za rozhlasové a TV služby  šírené prostredníctvom káblových distribučných systémov CATV sú tržby za distribúciu televíznych a rozhlasových programov po existujúcich koaxiálnych kábloch siete káblovej televízie. Patria sem aj prístupy HFC (hybridné opticko-koaxiálne káble), kde je koncový prístup k  užívateľom realizovaný prostredníctvom káblovej televíznej siete. Tržby za IPTV sú tržby za šírenie TV vysielania prostredníctvom IP protokolu, ktoré je prenášané privátnou sieťou a je dostupné iba účastníkom, ktorí na službu uzavreli zmluvu s poskytovateľom služby. Za IPTV sa nepovažuje TV vysielanie prostredníctvom siete internet (streamové TV vysielanie).
Tržby za audiotex (r.7): uvedú sa tržby za poskytovanie služby audiotex. Audiotexová služba resp. služba poskytovania obsahu patrí medzi služby so zvýšenou tarifou, kde sú volania na čísla audiotexovej služby spoplatňované vyššími cenami. 
Tržby za iné elektronické komunikačné služby (r. 8): uvedú sa celkové tržby za poskytovanie iných ako vyššie uvedených elektronických komunikačných služieb okrem hlasovej služby v pevnej sieti a služieb v mobilných sieťach.

4.
modul		
Modul obsahuje údaje o zamestnancoch podnikov poskytujúcich elektronické komunikačné siete a služby.
Stav za sledované obdobie (stĺ. 1): uvedie sa stav k 31. 12. príslušného roka.
Priemerný evidenčný počet zamestnancov prepočítaný (r. 1 a r. 2): uvedie sa priemerný ročný evidenčný počet zamestnancov prepočítaný na plne zamestnaných a z toho ženy.
Priemerný evidenčný počet zamestnancov zahŕňa stálych a dočasných zamestnancov, ktorí sú v pracovnom, služobnom, štátno-zamestnaneckom alebo členskom pomere k organizácii, bez ohľadu na to, či sú skutočne prítomní v práci alebo nie, napr. pre chorobu, dovolenku na zotavenie, vojenské cvičenie a pod, a tiež zamestnanci, ktorí nepracovali,
napr. v dôsledku prestojov, štrajku, výluky. Patria sem tiež zamestnanci s kratším pracovným časom. Nepatria sem osoby na materskej (rodičovskej) dovolenke, učni a študenti na prevádzkovej praxi, ani osoby pracujúce na základe dohody o vykonaní práce.
Priemerný evidenčný počet zamestnancov prepočítaný je aritmetickým priemerom denných evidenčných počtov zamestnancov za sledované obdobie prepočítaných na plnú zamestnanosť podľa dĺžky pracovných úväzkov zamestnancov, resp. podľa skutočne odpracovaných hodín.
Výpočet priemerného evidenčného počtu zamestnancov prepočítaného na plne zamestnaných:
priemerný evidenčný počet zamestnancov s plným pracovným časom (u zamestnancov, ktorí majú niekoľko pracovných pomerov u toho istého zamestnávateľa sa započítava len hlavné zamestnanie) vo fyzických osobách sa rovná
ich prepočítanému počtu.
Prepočty sa vykonajú u:
a) zamestnancov s kratším pracovným časom (§ 49 Zákonníka práce), t. j. zamestnancov, ktorí z prevádzkových dôvodov organizácie, prípadne zavedením osobitného režimu v organizácii (napr. pre nedostatok práce, odbytové ťažkosti a pod.) alebo zo zdravotných dôvodov, ale aj iných vážnych dôvodov na strane zamestnancov , majú s organizáciou dohodnutý v pracovnej zmluve iný než stanovený týždenný pracovný čas (prepočet počtu zamestnancov na plne zamestnaných sa zásadne nevykonáva u tých zamestnancov, ktorí z dôvodov zdraviu škodlivého prostredia a pod. majú právnymi predpismi stanovený kratší pracovný čas,
b) zamestnancov v pracovnom pomere k organizácii, ktorým organizácia nemôže z vážnych prevádzkových dôvodov prideľovať prácu každodenne,
c) zamestnancov v pracovnom pomere k organizácii vykonávajúcich prácu len príležitostne na výzvu a podľa potrieb organizácie,
d) zamestnancov do 16 rokov, kde zákon stanovuje najviac 30 hodinový pracovný týždeň,
e) zamestnancov vykonávajúcich činnosť v ďalšom pracovnom pomere.
Celkový priemerný evidenčný počet zamestnancov prepočítaný na plne zamestnaných (EP PREP) sa vypočíta na základe dĺžky pracovných úväzkov podľa vzorca:
EP PREP = EP PPČ + A, pričom prepočet A = B/C, kde:
EP PPČ = priemerný evidenčný počet zamestnancov s plným pracovným časom = PPČ (vrátane zamestnancov vykonávajúcich činnosť v ďalšom pracovnom pomere) vo fyzických osobách, A = priemerný evidenčný počet zamestnancov prepočítaný, (pre zamestnancov v zmysle bodov a) až e)),
B = súčet súčinov priemerného evidenčného počtu zamestnancov vo fyzických osobách za sledované obdobie
podľa pracovných úväzkov (v zmysle bodov a) až e)) a príslušnej dĺžky týždenného pracovného úväzku,
C = týždenný pracovný čas zavedený v organizácii alebo v závode, na pracovisku podľa kolektívnej zmluvy.
Poznámka: k výpočtu: v záujme zjednodušenia evidencie možno v organizáciách s rozdielnym týždenným pracovným časom na rôznych pracoviskách v prípade, že jeden typ týždenného pracovného času (napr. 40 hod., 38,75 hod.
alebo 37,5 hod.) výrazne prevláda, použiť pre prepočet všetkých zamestnancov v celej organizácii prevažujúci týždenný pracovný čas. Ak nie je možné u zamestnancov v pracovnom pomere k organizácii vykonávajúcich prácu
len príležitostne na výzvu a podľa potrieb zamestnávateľa vopred dohodnúť dĺžku pracovného úväzku za príslušné obdobie, vykoná sa prepočet na základe skutočne odpracovaných hodín.
U zamestnancov, vykonávajúcich v organizácii činnosť v ďalšom pracovnom pomere, sa výpočet priemerného evidenčného počtu zamestnancov prepočítaného na plne zamestnaných skladá z dvoch častí:
– prvýkrát sa započítavajú do evidenčného počtu zamestnancov vo fyzických osobách s plným týždenným pracovným časom, ktorý sa rovná ich prepočítanému počtu, t. j. do zložky EP PPČ, a to pracovným úväzkom v hlavnom zamestnaní,
– druhýkrát sa započítavajú do evidenčného počtu zamestnancov prepočítaného, t. j. do zložky A, a to svojim pracovným úväzkom v ďalšom pracovnom pomere.

5.
modul		
Modul obsahuje údaje o výdavkoch na obstaranie dlhodobého majetku hmotného a nehmotného v elektronických komunikáciách.
Obstaranie dlhodobého hmotného a nehmotného majetku v elektronických komunikáciách (r. 1): uvedie sa hodnota každého ukazovateľa za sledované obdobie spojená s nadobudnutím vlastníctva hmotného majetku DHM (pozemky, budovy, stavby, káblové vedenia, káble a iné vonkajšie zariadenia, telefónne ústredne a súvisiace zariadenie, rozhlasová a televízna technika, prenosové zariadenia, kancelárske zariadenia, dopravné prostriedky a ostatný DHM)
a nehmotného majetku DNM (zriaďovacie náklady, software, oceniteľné práva, goodwill a ostatné DNM), pričom sa nezahŕňajú výdavky na výskum a vývoj, poplatky za využívanie licencie, softvér a zariadenia pre interné využitie.
Obstaranie dlhodobého hmotného a nehmotného majetku do pevných drôtových (wired) sietí (r. 2): uvedú sa celkové ročné výdavky spojené s nadobudnutím vlastníctva hmotného a nehmotného majetku na poskytovanie elektronických sietí alebo služieb v pevných drôtových sieťach. Zahŕňajú sa výdavky na zriaďovanie a ďalšie rozširovanie pevných drôtových sietí, kde sa predpokladá využitie v dlhšom časovom horizonte.
Obstaranie dlhodobého hmotného a nehmotného majetku do mobilných sietí (r. 3): uvedú sa celkové ročné výdavky spojené s nadobudnutím vlastníctva hmotného a nehmotného majetku na poskytovanie elektronických sietí alebo služieb v mobilných sieťach. Zahŕňajú sa výdavky na zriaďovanie a ďalšie rozširovanie sietí, kde sa predpokladá využitie v dlhšom časovom horizonte. Nezahŕňajú sa výdavky za využívanie frekvenčného spektra.
Obstaranie dlhodobého hmotného a nehmotného majetku do iných elektronických komunikačných sietí
(r. 4): uvedú sa celkové ročné výdavky spojené s nadobudnutím vlastníctva hmotného a nehmotného majetku
na poskytovanie elektronických sietí alebo služieb v družicových, pevných rádiových a iných sieťach, ktoré neboli zahrnuté v rámci pevných drôtových (r.2) alebo mobilných sietí (r.3). Zahŕňajú sa výdavky na zriaďovanie a ďalšie rozširovanie sietí, kde sa predpokladá využitie v dlhšom časovom horizonte.